देशक 52 शक्तिपीठ मे शुमार जयमंगला स्थान मे मां के मंगलकारी रूप 'माता जयमंगला' केर पूजा आदिकाल सं होइत आबि रहल अछि। एतय देवी सती के वाम स्कंध खसल छलनी। इ स्थान ( Jaymangala Garh Sthan Begusarai ) बेगूसराय जिलाक मंझौल प्रखंड मे अवस्थित अछि।
 जयमंगलागढ़ स्थित माता जयमंगला परिसर के भग्नावशेष आ शिलालेख सं अनुमान लगायल जाइत अछि जे एतय के मंदिर बहुते पुरान अछि। अहि मंदिर के गर्भगृह मे माता केर मूर्ति अछि। कहल जाइत अछि जे भगवती सती केर वाम स्कंध के पात एतय भेल छल। जाहि सं इ सिद्ध शक्तिपीठ अछि। माता केर इ सिद्ध स्थल नवदुर्गा के नवम स्वरूप मे विद्यमान अछि आ सिद्धिकामि के सिद्धि प्रदान करैत छथि।
 कहल जाइत अछि जे मंगलारूपा माता जयमंगला किनको द्वारा स्थापित नै, अपितु स्वतः प्रकट अछि। एतय देवी दानवों के निग्रह आ भक्तजन के कल्याणक लेल स्वतः निर्जन वन मे प्रकट भेलथि।
 सबसं बड़का विशेषता अछि जे एतय रक्तविहीन पूजा होइत अछि। माता पुष्प, जल, अक्षत आ दर्शन पूजन सं प्रसन्न होइत छथि। बलि देबाक प्रथा नै अछि। नवरात्रा मे मंदिर परिसर मे जप, पाठ पूजन सं मनोवांछित फल भेटय अछि। सालों भैर मंगलदिन आ शनिदिन के वैरागन के माता के पूजा भक्तजन करैत अछि।
 मंदिर पहुंचबाक रास्ता आसान अछि। बेगूसराय सं होइत एसएच 55 क रस्ता नित्यानंद चौक मंझौल पहुंचु। एतय सं गढ़पुरा पथ सं तीन किलोमीटरक दूरी पर भव्य जयमंगला द्वार सं बायां जयमंगलागढ़ अछि। हसनपुर-गढ़पुरा के दिसन सं सेहो जयमंगलागढ़ एबाक रस्ता अछि।
 ग्रामीण सभक सामूहिक प्रयास सँ मूर्ति स्थल पर मंदिरक निर्माण कराओल गेलै। वर्तमान समय में अंकुरितभगवती सरस्वती कें दर्शन ओ पूजा लेल निरंतर दोसर प्रांत आ पड़ोसी देश नेपाल तक सँ श्रद्धालु मंदिर पहुंच पूजा पाठ कऽ मनोवांक्षित आशीर्वाद प्राप्त करैत छथि। अंकुरित आ जागृत माता सरस्वती सभक उपर अपन कृपा बरसबैत छथि।
 सन्हौली दुर्गास्थान रेलवे स्टेशन सं सटल उत्तर क्षेत्र मे अवस्थित अछि। एतय के मूर्ति दु फीट सं किछ कम ऊंच अछि। खास बात इ, मूर्तिक दाहिनी जांघ पर लक्ष्मी केर आकृति बनल अछि। जे कदाचिते कुनो प्रतिमा मे देखबाक भेटय अछि। शारदीय नवरात्र मे प्रतिमा अलग सं स्थापित कैल जाइत अछि।
 यद्यपि मूर्तिक स्थापना कहिया भेल इ एतय किओ ठीक-ठीक नै कहि सकैत अछि। पुजारी पं. देवीकांत ठाकुर कहैथ छथि, पावर हाउस के निर्माण के दौरान भेल खुदाईक करैत इ प्रतिमा भेटल छल। एकरा लोग गामक गोपीकांत ठाकुर के दरवाजा पर रखी देलक। मुदा, एक राइत मूर्ति अचानक बिला गेल। अगिला दिन ठाकुर स्वप्न देखलनि, मूर्ति इनार मे पड़ल अछि। ग्रामीण सब मूर्ति इनार सं निकाइल के हरि प्रसाद सिंह के पीपड़ गाछक निचा राइख देलथी। राइत मे ठाकुर फेर स्वप्न देखलथी, मूर्ति गामक दक्षिण मे रहय चाहैत अछि। अहि पर गामक लोग आपसी सहयोग सं मंदिरक निर्माण केलनि।
 मंदिर मे पूजाक विधान अलग अछि। नवरात्र मे भोग प्रतिदिन बदलैत अछि। पांचटा पंडित भोर-सांझ संपूर्ण दुर्गा सप्तसती के पाठ करैत अछि। भोर-सांझ सामूहिक आरती होइत अछि। कलश स्थापना सं अष्टमी धरि प्रत्येक राइत जागरण के आयोजन होइत अछि।
 इहो पढ़ब - के छलथि राजा सल्हेश, किया पूजल जाइत छनि हिनका ? 